**8. pielikums**

**Nolikumam (id. Nr. POSSESSOR/2024/48)**

**VISPĀRĪGĀ VIENOŠANĀS Nr. [●]**

***par guļammaisu piegādi***

|  |  |
| --- | --- |
| Rīgā | *Vispārīgās vienošanās parakstīšanas datums ir*  *droša elektroniskā paraksta un laika zīmoga datums* |

**SIA** “**Publisko aktīvu pārvaldītājs Possessor**”, reģistrācijas Nr. 40003192154, juridiskā adrese: Kr. Valdemāra iela 31, Rīga, LV – 1887 (turpmāk – Pasūtītājs), kuru saskaņā ar [●] pārstāv [●], no vienas puses un

**[●],** reģistrācijas Nr. [●], juridiskā adrese [●] (turpmāk – Vienošanās dalībnieks Nr.1), kuru saskaņā ar [●] pārstāv [*●*],

**[●],** reģistrācijas Nr. [●], juridiskā adrese [●] (turpmāk – Vienošanās dalībnieks Nr.2), kuru saskaņā ar [●] pārstāv [*●*],

**[●],** reģistrācijas Nr. [●], juridiskā adrese [●] (turpmāk – Vienošanās dalībnieks Nr.3), kuru saskaņā ar [●] pārstāv [*●*],

**[●],** reģistrācijas Nr. [●], juridiskā adrese [●] (turpmāk – Vienošanās dalībnieks Nr.4), kuru saskaņā ar [●] pārstāv [*●*], no otras puses (turpmāk – Vienošanās dalībnieks/-i),

visi kopā saukti – Puses un katrs atsevišķi Puse, pamatojoties uz atklāta konkursa „Guļammaisu iegāde”, iepirkuma identifikācijas Nr. POSSESSOR/2024/48, rezultātiem (turpmāk – Iepirkums), noslēdz šādu vispārīgo vienošanos (turpmāk – Vienošanās):

1. VIENOŠANĀS PRIEKŠMETS un DARBĪBAS TERMIŅŠ
   1. Pasūtītājs pērk, bet Vienošanās dalībnieks ražo un piegādā Pasūtītājam guļammaisus (turpmāk – Preces) saskaņā ar Vienošanās 2.1.punktā minētā Preču piegādes līguma 1. pielikumā “Tehniskā specifikācija – tehniskais piedāvājums“ (turpmāk – Tehniskais piedāvājums) noteiktajām prasībām un Vienošanās noteiktajā kārtībā.
   2. Kopējais Preču apjoms, ko Pasūtītājs Vienošanās ietvaros plāno iegādāties ir 110 550 (viens simts desmit tūkstoši pieci simti piecdesmit) vienības.
   3. Vienošanās stājas spēkā, kad to ir parakstījušas visas Puses un ir spēkā 4 (četrus) gadus.
2. LĪGUMA SLĒGŠANA un PREČU PIEGĀDE
   1. Pasūtītājs ar katru Vienošanās dalībnieku slēdz atsevišķu Preču piegādes līgumu saskaņā ar Iepirkuma nolikuma 9. pielikumā pievienoto Preču piegādes līguma projektu (turpmāk – Piegādes līgums), kurā nosaka Preču apjomu, tehniskās prasības, līguma summu un tās samaksas kārtību un citus nosacījumus.
   2. Pasūtītājs Piegādes līgumu ar Vienošanās dalībnieku slēdz par Vienošanās dalībnieka Tehniskajā piedāvājumā norādīto Preču piegādes apjomu un tā finanšu piedāvājumā, kas ir pievienots Vienošanās 2. pielikumā, norādīto cenu. Ar Vienošanās dalībnieku, kura piedāvājums ir izvēlēts kā pēdējais saimnieciski izdevīgākais piedāvājums, Piegādes līgums tiks slēgts par tādu Preču apjomu, kāds nepieciešams, lai sasniegtu Vienošanās 1.2. punktā norādīto kopējo Preču apjomu. Šajā gadījumā Preču cena Piegādes līgumā tiek noteikta, ņemot vērā Vienošanās dalībnieka finanšu piedāvājumā norādīto vienas vienības cenu attiecīgajā Preču amplitūdā.
   3. Puses vienojas, ka Preču cenas, kas norādītas attiecīgā Vienošanās dalībnieka finanšu piedāvājumā, ir maksimāli pieļaujamās cenas, par kurām Vienošanās dalībnieks apņemas piegādāt Preces saskaņā ar noslēgto Piegādes līgumu. Minētais nosacījums nav attiecināms uz Preču papildus apjoma pasūtījumiem Vienošanās 3.punkta kārtībā.
   4. Vienošanās dalībniekam ir pienākums Piegādes līgumu parakstīt Pasūtītāja saprātīgi noteiktā termiņā un iesniegt to Pasūtītājam.
   5. Ja Vienošanās dalībnieks Pasūtītāja noteiktajā termiņā Piegādes līgumu neparaksta un neiesniedz to Pasūtītājam, Pasūtītājs ir tiesīgs Piegādes līgumu par attiecīgā Vienošanās dalībnieka Preču piegādes apjomu slēgt ar nākamo Vienošanās dalībnieku, kurš Iepirkuma ietvaros ir iesniedzis nākamo saimnieciski izdevīgāko piedāvājumu.
   6. Vienošanās dalībnieks, slēdzot Piegādes līgumu, ņem vērā, ka Piegādes līguma ietvaros Preču piegāde veicama Tehniskā piedāvājuma 3. punktā norādītajā laika posmā.
   7. Ja kāds no Vienošanās dalībniekiem nespēj piegādāt Preci Piegādes līgumā norādītajā apjomā vai tā daļā, Pasūtītājs attiecīgā apjoma iegādei piemēro Vienošanās 3. punkta nosacījumus.
3. PREČU PAPILDU APJOMA PASŪTĪŠANAS UN PIEGĀDES KĀRTĪBA
   1. Ja iestājas Vienošanās 2.7. vai 6.4.punktā minētie apstākļi, vai ja Pasūtītājam rodas nepieciešamība veikt papildu Preču piegādes Ministru kabineta 2024. gada 26. marta noteikumos Nr. 185 “Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā” (un attiecīgā normatīvā akta projekta anotācijā) izvirzīto mērķu sasniegšanai kopsakarā ar faktisko situāciju (piemēram, iepriekš minētā vai ar to saistīto normatīvo aktu grozījumiem, faktiski piešķirto vai plānoto finansējumu, uzraugošās iestādes norādījumiem, krājumu atjaunošanas nepieciešamību), Pasūtītājs visiem Vienošanās dalībniekiem uz Vienošanās rekvizītu daļā norādītajām elektroniskā pasta adresēm nosūta uzaicinājuma vēstuli iesniegt atkārtotu piedāvājumu (turpmāk – Uzaicinājums). Uzaicinājumā Pasūtītājs norāda nepieciešamo Preču apjomu, piegādes termiņu un nosacījumus, piedāvājuma vērtēšanas kritērijus, izšķirīgo kritēriju, ja saimnieciski visizdevīgākā piedāvājuma vērtēšanā vairāki Vienošanās dalībnieki ir saņēmuši vienādu punktu skaitu, un citas prasības, ja nepieciešams, kā arī norāda termiņu, kas nav īsāks par 5 (piecām) darbdienām, piedāvājumu iesniegšanai.
   2. Pasūtītājam ir tiesības nesūtīt Uzaicinājumu tam Vienošanās dalībniekam, kurš:
      1. nav parakstījis Piegādes līgumu Vienošanās 2.4. punktā noteiktajā kārtībā;
      2. nespēj piegādāt Preci Piegādes līgumā norādītajā apjomā vai tā daļā;
      3. bez objektīvi pamatota iemesla ir kavējis Vienošanas ietvaros noslēgta Piegādes līguma izpildi vairāk kā 30 (trīsdesmit) kalendāra dienas vai tā izpildes ietvaros Pasūtītāja noteiktā termiņā nav novērsis konstatētos Preču trūkumus;
      4. vienpusēji, pēc savas vai Pasūtītāja iniciatīvas, pirms termiņa ir izbeidzis Vienošanās ietvaros noslēgtu Piegādes līgumu.
   3. Vienošanās dalībnieki Uzaicinājumā norādītajā termiņā un veidā iesniedz Pasūtītājam atkārtotu piedāvājumu, kas sagatavots, izmantojot Uzaicinājuma pielikumā pievienotās veidnes.
   4. Ja Vienošanās dalībnieks Uzaicinājumā norādītajā termiņā piedāvājumu nav iesniedzis, ir uzskatāms, ka Vienošanās dalībnieks ir atteicies no Preču ražošanas un piegādes konkrētā Uzaicinājuma ietvaros.
   5. Pasūtītājam ir tiesības aicināt Vienošanās dalībnieku sniegt detalizētu skaidrojumu par piedāvājumā norādīto izmaksu veidošanos, ja Pasūtītājs konstatē nepamatoti lēta piedāvājuma risku, kas varētu ietekmēt attiecīgā pasūtījuma izpildes kvalitāti. Vienošanās dalībniekam ir pienākums Pasūtītājam skaidrojumu sniegt rakstiski 3 (trīs) kalendāro dienu laikā no Pasūtītāja pieprasījuma saņemšanas dienas.
   6. Pasūtītājs iespējami īsākā termiņā pēc Uzaicinājumā norādītā termiņa piedāvājumu iesniegšanai beigām:

3.6.1. izvērtē Vienošanās dalībnieku iesniegto piedāvājumu atbilstību Uzaicinājuma un Vienošanās nosacījumiem;

3.6.2. no Uzaicinājuma ietvaros Vienošanās dalībnieku iesniegtajiem piedāvājumiem saskaņā ar Uzaicinājumā noteiktajiem vērtēšanas kritērijiem (galvenie saimnieciski visizdevīgākā piedāvājuma izvēles kritēriji paredzēti - cena un piegādes laiks (ja vien tas netiks Uzaicinājumā fiksēts), atbilstoši Uzaicinājumā noteiktajai proporcijai) izvēlas saimnieciski visizdevīgāko piedāvājumu;

3.6.3. sagatavo piedāvājumu apkopojumu, kurā cita starpā norāda arī Vienošanās dalībnieku, kuram attiecīgā Uzaicinājuma ietvaros tiek piešķirtas līguma slēgšanas tiesības;

3.6.4. sagatavoto piedāvājumu apkopojumu nosūta Vienošanās dalībniekiem, kuri iesniedza piedāvājumus, uz Vienošanās rekvizītu daļā norādītajām elektroniskā pasta adresēm.

* 1. Vienošanās dalībniekam ir pienākums Piegādes līgumu parakstīt Pasūtītāja saprātīgi noteiktā termiņā un iesniegt to Pasūtītājam.
  2. Ja Vienošanās dalībnieks Pasūtītāja noteiktajā termiņā Piegādes līgumu neparaksta un neiesniedz to Pasūtītājam, Pasūtītājs ir tiesīgs Piegādes līgumu slēgt ar nākamo Vienošanās dalībnieku, kurš Uzaicinājuma ietvaros ir iesniedzis nākamo saimnieciski izdevīgāko piedāvājumu.

1. PUŠU ATBILDĪBA UN VIENOŠANĀS KONFIDENCIALITĀTE
   1. Puses atbild par kaitējumu vai tiešajiem zaudējumiem, kas tās vainas dēļ nodarīti otrai Pusei vai jebkurai trešajai personai līgumsaistību neizpildes, vai nepienācīgas izpildes rezultātā. Puses nav atbildīgas par nejaušu zaudējumu atlīdzināšanu.
   2. Pasūtītājs neatbild par Vienošanās dalībnieka saistībām, kuras tas uzņemas pret trešajām personām, lai nodrošinātu Vienošanās izpildi.
   3. Konfidenciāla informācija ir ar Vienošanās izpildi saistīta jebkāda mutiska, rakstiska, elektroniska vai jebkādā citā tehniskā veidā fiksēta informācija, kas nav publiski pieejama un kas ir tieši vai netieši saistīta ar Vienošanos, un kuru Pasūtītājs sniedz Vienošanās dalībniekam (pirms vai pēc Vienošanās noslēgšanas) Vienošanās noteikto saistību izpildei, neatkarīgi no informācijas nodrošināšanas veida, laika un vietas (turpmāk – Konfidenciāla informācija), bet neietver informāciju:

4.3.1. kuru atbilstoši Pasūtītāja rakstveida apstiprinājumam nav jāuzskata par konfidenciālu;

4.3.2. par kuru Vienošanās dalībnieks var pierādīt, ka šāda informācija bijusi Vienošanās dalībnieka rīcībā vai bijusi tam zināma (esot tā rīcībā, ierakstīta tā datnēs, datoros vai citos tehniskos ierakstīšanas līdzekļos) pirms saņemšanas no Pasūtītāja nepārkāpjot konfidencialitātes saistības;

4.3.3. kuru izstrādājis vai radījis pats Vienošanās dalībnieks ārpus Vienošanās.

* 1. Vienošanās dalībnieks glabā konfidenciāli visu saņemto Konfidenciālo informāciju un neizpauž šādu Konfidenciālu informāciju nevienai citai personai, nodrošina, ka ar to saistītās sabiedrības, Piegādātāja un ar to saistīto sabiedrību pārstāvji, darbinieki un sadarbības partneri saglabā konfidencialitāti un neizpauž Konfidenciālu informāciju trešajām personām bez Pasūtītāja rakstveida piekrišanas. Neskatoties uz iepriekš minēto, Vienošanās dalībniekam bez Pasūtītāja rakstveida piekrišanas ir tiesības izpaust Konfidenciālu informāciju šādos gadījumos:
     1. kad tas saprātīgi nepieciešams Vienošanās dalībniekam, lai nodrošinātu Līgumā noteikto saistību izpildi, tostarp jebkādas Konfidenciālas informācijas izpaušanu jebkuram darbiniekam, sadarbības partnerim, apakšuzņēmējam, pārstāvim vai konsultantam tikai tiktāl, ciktāl tas nepieciešams, lai Vienošanās dalībnieks varētu izpildīt savas saistības saskaņā ar Līgumu;
     2. aizdevējiem vai viņu konsultantiem, jebkurām reitingu aģentūrām vai apdrošināšanas sabiedrībām un apdrošināšanas brokeriem, bet tikai tiktāl, ciktāl tas ir pamatoti nepieciešams;
     3. tiktāl, ciktāl to prasa piemērojamie tiesību akti vai atbilstošs tiesas lēmums, vai kompetentas valsts iestādes lēmums atbilstoši piemērojamo tiesību aktu prasībām. Šajā gadījumā, sniedzot Konfidenciālu informāciju kompetentām valsts iestādēm, Pusēm ir jānorāda uz aizsargājamās informācijas statusu un jālūdz kompetentas valsts iestādēm tai piešķirt ierobežotas pieejamības statusu;
     4. ciktāl Konfidenciāla informācija ir kļuvusi publiski pieejama sabiedrībai, tajā skaitā saskaņā ar normatīvajiem aktiem publisko iepirkumu jomā, izņemot, ja Konfidenciāla informācija ir kļuvusi pieejama sabiedrībai pārkāpjot konfidencialitātes saistības.
  2. Ikreiz, kad Konfidenciālu informāciju ir atļauts izpaust saskaņā ar Vienošanās 4.4.1. vai 4.4.2. punktu, Vienošanās dalībnieks nodrošina, lai uz Konfidenciālās informācijas saņēmēju tiktu attiecināts konfidencialitātes pienākums, kurš būtu līdzvērtīgs Vienošanā noteiktajam konfidencialitātes pienākumam.
  3. Vienošanās dalībniekam ir pienākums pēc Vienošanās izbeigšanās:

4.6.1. atgriezt Pasūtītājam visu Konfidenciālo informāciju, kura ir Vienošanās dalībnieka rīcībā; vai

4.6.2. iznīcināt šādu Konfidenciālo informāciju, izmantojot drošu un konfidenciālu iznīcināšanas metodi.

* 1. Vienošanā minētie konfidencialitātes noteikumi Pusēm ir saistoši Vienošanās darbības laikā un paliek tām saistoši 10 (desmit) gadus pēc Vienošanās darbības laika beigām.

1. NEPĀRVARAMA VARA
   1. Puses nav atbildīgas par savu līgumsaistību neizpildi vai nepienācīgu izpildi, ja tā radusies nepārvaramas varas apstākļu rezultātā, no kuriem nav iespējams izvairīties un kuru sekas nav iespējams pārvarēt, un kurus Puses Vienošanās slēgšanas brīdī nevarēja paredzēt un novērst, un kuri nav notikuši Puses vai tās kontrolē esošas personas rīcības dēļ (piemēram, karadarbība, dabas katastrofas, ugunsgrēks, normatīvo aktu pieņemšana, valsts varas vai pašvaldības institūciju pieņemtie lēmumi u.c.), un kuriem iestājoties Puses objektīvi nevar izpildīt uzņemtās saistības.
   2. Puse, kurai kļuvis neiespējami izpildīt Vienošanā noteiktās saistības nepārvaramas varas apstākļu rezultātā, nekavējoties, bet ne vēlāk kā 3 (trīs) darbdienu laikā, paziņo otrai Pusei rakstiski par šādu apstākļu rašanos. Nesavlaicīga paziņojuma gadījumā Puses netiek atbrīvotas no Vienošanās saistību izpildes.
   3. Pēc Vienošanā 5.2.punktā minētā paziņojuma saņemšanas Puses vienojas par Vienošanās izpildes termiņa pagarināšanu, nepieciešamajām izmaiņām Vienošanā vai arī par Vienošanās izbeigšanu.
2. Vienošanās noteikumu grozīšana un Vienošanās izbeigšana
   1. Puses, savstarpēji par to vienojoties, ir tiesīgas izdarīt grozījumus Vienošanās, ievērojot Publisko iepirkumu likuma 61. panta noteikumus.
   2. Jebkuri grozījumi vai papildinājumi Vienošanās izdarāmi rakstveidā un tie kļūst par Vienošanās neatņemamu sastāvdaļu pēc tam, kad tos ir parakstījušas visas Puses.
   3. Pasūtītājam ir tiesības vienpusēji atkāpties no Vienošanās bez Vienošanās dalībnieku piekrišanas Vienošanās noteiktos gadījumos. Vienošanās dalībniekiem nav tiesību pretendēt uz jebkādu kompensāciju vai zaudējumu atlīdzību saistībā ar Vienošanās izbeigšanu pirms noteiktā termiņa.
   4. Pasūtītājam ir tiesības vienpusēji atkāpties no Vienošanās par to rakstiski paziņojot attiecīgajam Vienošanās dalībniekam 5 (piecas) darbdienas iepriekš un neatlīdzinot tādējādi radušos izdevumus un/vai zaudējumus, ja:
      1. Pasūtītājs ar Vienošanās dalībnieku vienpusēji pirms termiņa izbeidzis Vienošanās ietvaros noslēgtu Piegādes līgumu.
      2. Vienošanās darbības laikā tiesa pasludinājusi Vienošanās dalībnieka maksātnespējas procesu, tiesā ir ierosināta Vienošanās dalībnieka tiesiskās aizsardzības procesa lieta un tiesiskās aizsardzības procesa plāns nav apstiprināts, apturēta Vienošanās dalībnieka saimnieciskā darbība vai Vienošanās dalībniekam uzsākts likvidācijas process vai tas ir likvidēts;
      3. Vienošanos nav iespējams izpildīt, jo Vienošanās izpildes laikā Vienošanās dalībniekam vai Starptautisko un Latvijas Republikas nacionālo sankciju likuma 11.1 panta pirmajā daļā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
      4. Vienošanās dalībnieks ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās;
      5. Vienošanās dalībnieks Preču piegādē nav ievērojis normatīvo aktu prasības vai Vienošanās vai Piegādes līguma noteikumus, vai nepienācīgi izpildījis Piegādes līguma prasības vai pārkāpis kādu no Vienošanās vai Piegādes līguma noteikumiem un pārkāpumu nav novērsis Pasūtītāja noteiktajā termiņā;
      6. Vienošanās dalībnieks ir pārtraucis Vienošanās izpildi;
      7. Vienošanās dalībnieka maksājamais līgumsods vai Pasūtītāja zaudējumi sasniedz vismaz 10 (desmit) procentus no Piegādes līguma kopējās summas;
      8. Vienošanās dalībnieks ir pārkāpis Vienošanās 4. punktā minētās konfidencialitātes saistības.
      9. ir iestājies kāds no Publisko iepirkumu likumā minētajiem gadījumiem, kas Pasūtītājam dod tiesības vienpusēji atkāpties no Vienošanās.
   5. Vienošanās var tikt izbeigta ar kādu no Vienošanās dalībniekiem, Pusēm par to rakstiski vienojoties vai vienpusēji Vienošanās noteiktajā kārtībā. Ja Vienošanās tiek izbeigta ar kādu no Vienošanās dalībniekiem, tad pārējiem Vienošanās dalībniekiem Vienošanās paliek spēkā.
   6. Pasūtītājam ir tiesības vienpusēji izbeigt Vienošanos, vismaz 30 (trīsdesmit) kalendārās dienas iepriekš rakstiski paziņojot par to Vienošanās dalībniekiem, ja Pasūtītājam netiek piešķirts finansējums Ministru kabineta 2024. gada 26. marta noteikumos Nr. 185 “Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā” deleģētā valsts pārvaldes uzdevuma izpildei.
3. STRĪDI
   1. Strīdus risina sarunu ceļā, bet, ja Puses 30 (trīsdesmit) kalendāro dienu laikā nepanāk vienošanos, tad strīdus izskata Latvijas Republikas tiesā saskaņā ar Latvijas Republikas normatīvajiem aktiem.
   2. Ja kāda no Pusēm ir iesniegusi prasību tiesā, tas nav pamats Pusēm pārtraukt Vienošanās saistību izpildi, tajā skaitā Vienošanās dalībniekiem sniegt Preču piegādes un Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu.
4. CITI NOTEIKUMI
   1. Ja kāds no Vienošanās noteikumiem zaudē spēku normatīvo aktu grozījumu rezultātā, pārējie Vienošanās noteikumi nezaudē spēku un šajā gadījumā Pušu pienākums ir piemērot Vienošanos atbilstoši spēkā esošajiem normatīvajiem aktiem.
   2. Ja kādai no Pusēm tiek mainīts juridiskais statuss vai kādi Vienošanās minētie Pušu rekvizīti, tālruņa numuri, adreses, norēķinu konti bankā u.c. informācija, Puse nekavējoties rakstiski par to informē attiecīgo Pusi. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Vienošanās esošo informāciju par otru Pusi.
   3. Vienošanās ir parakstīta ar drošu elektronisko parakstu, kas satur laika zīmogu. Vienošanās glabājas pie katras Puses elektroniska dokumenta formātā.
5. pušu REKVIZĪTI UN PARAKSTI